Skupna prometna politika „1. Določbe tega naslova se uporabljajo za promet v železniškem in cestnem prometu ter po celinskih plovnih poteh. 2. Evropski parlament in Svet lahko po rednem zakonodajnem postopku določita ustrezne predpise za pomorski in zračni promet. Odločata po posvetovanju z Ekonomsko-socialnim odborom in Odborom regij.“ (člen 100 Pogodbe o delovanju Evropske unije) Raziskave in tehnološki razvoj „Unija lahko ustanovi skupna podjetja ali kakršno koli drugo strukturo, potrebno za učinkovito izvajanje raziskovalnih, tehnološkorazvojnih in demonstracijskih programov Unije.“ (člen 187 Pogodbe o delovanju Evropske unije)

Cilji — zagotoviti posodobitev evropskega sistema upravljanja zračnega prometa z usklajevanjem in združevanjem vseh ustreznih raziskovalnih in razvojnih prizadevanj v Uniji, — izvršiti osrednji načrt ATM.

Naloge — Upravljanje raziskovalnih in razvojnih dejavnosti ter dejavnosti potrjevanja projekta SESAR z združevanjem sredstev iz javnega in zasebnega sektorja, ki jih zagotovijo njihovi člani, ter z uporabo zunanjih tehničnih virov, in zlasti z uporabo izkušenj in strokovnosti Eurocontrola. Zlasti: — organiziranje in usklajevanje dejavnosti razvojne faze projekta SESAR v skladu z osrednjim načrtom ATM iz opredelitvene faze projekta, ki ga upravlja Eurocontrol, in sicer z združevanjem in upravljanjem v okviru enotne strukture javnega in zasebnega financiranja, — zagotavljanje potrebnega financiranja za dejavnosti razvojne faze projekta SESAR v skladu z osrednjim načrtom ATM, — zagotavljanje sodelovanja zainteresiranih strani sektorja za upravljanje zračnega prometa v Evropi, zlasti: izvajalcev navigacijskih služb zračnega prometa, uporabnikov zračnega prostora, profesionalnih združenj uslužbencev, letališč in predelovalnih industrij ter ustreznih znanstvenih institucij ali ustrezne znanstvene skupnosti, — organiziranje tehničnega dela raziskav in razvoja, potrjevanja in študij, ki jih je treba izvesti pod njegovim vodstvom, da bi se izognili drobitvi teh dejavnosti, — zagotavljanje nadzora nad dejavnostmi v zvezi z razvojem skupnih proizvodov, ustrezno določenih v osrednjem načrtu ATM, in po potrebi objava posebnih javnih razpisov.

1 — Upravni odbor Sestavljajo ga: (a) predstavnik vsakega člana Skupnega podjetja; (b) predstavnik vojske; (c) predstavnik civilnih uporabnikov zračnega prostora; (d) predstavnik izvajalcev navigacijskih služb zračnega prometa, ki ga imenuje njihova predstavniška organizacija na evropski ravni; (e) predstavnik proizvajalcev opreme, ki ga imenuje njihova predstavniška organizacija na evropski ravni; (f) predstavnik letališč; (g) predstavnik predstavniških organizacij delavcev v sektorju upravljanja zračnega prometa, ki ga imenuje njihova predstavniška organizacija na evropski ravni; (h) predstavnik ustreznih znanstvenih institucij ali ustrezne znanstvene skupnosti, ki ga imenuje njihova predstavniška organizacija na evropski ravni. Upravnemu odboru predseduje predstavnik Unije. Glavne naloge: (a) sprejeti osrednji načrt ATM, ki ga potrdi Svet, kakor je določeno v členu 1(2) uredbe SESAR, in odobriti predloge za njegovo spremembo; (b) dajati smernice in sprejemati potrebne odločitve za izvajanje razvojne faze projekta SESAR ter izvajati globalen nadzor nad izvajanjem projekta; (c) odobriti program dela Skupnega podjetja in letne programe dela podjetja ter letni proračun, vključno z načrtom delovnih mest; (d) odobriti pogajanja in odločati o pristopu novih članov ter sorodnih sporazumih; (e) nadzirati izvrševanje sporazumov med člani in Skupnim podjetjem; (f) imenovati in razrešiti izvršnega direktorja in spremljati njegovo delo ter odobriti organizacijsko shemo; (g) določiti zneske in postopke za plačevanje finančnih prispevkov članov ter ocenjevanje njihovih stvarnih vložkov; (h) sprejeti finančni pravilnik Skupnega podjetja; (i) odobriti zaključni račun in bilanco stanja; (j) sprejeti letna poročila o napredku razvojne faze programa SESAR in njegovem finančnem stanju; (k) odločati o predlogih Komisiji o razširitvi in prenehanju delovanja Skupnega podjetja; (l) določiti postopke za dodeljevanje pravic dostopa do opredmetenih in neopredmetenih sredstev, ki so last Skupnega podjetja, in prenos teh sredstev; (m) določiti pravila in postopke za oddajo naročil, potrebnih za izvajanje osrednjega načrta ATM, vključno s posebnimi postopki v zvezi z navzkrižjem interesov; (n) odločati o predlogih, ki se jih predloži Komisiji, o spremembi statuta; (o) izvrševati druga pooblastila in izvajati druge naloge, vključno z vzpostavitvijo pomožnih organov, če je to potrebno za namene razvojne faze projekta SESAR; (p) sprejeti ureditve za izvajanje člena 8 o napotitvi uslužbencev v Skupno podjetje. 2 — Izvršni direktor Imenuje ga upravni odbor na predlog Komisije. 3 — Zunanja revizija Evropsko računsko sodišče. 4 — Organ za razrešnico Parlament na priporočilo Sveta.

Proračun 325,1 milijona EUR Prispevek Unije 16,9 %. Število zaposlenih 31. decembra 2009 Delovna mesta v načrtu delovnih mest: 39 Število zasedenih delovnih mest: 18 Druga delovna mesta (pomožni uslužbenci, dodeljeni nacionalni strokovnjaki, lokalni uslužbenci): 8 Skupno število zaposlenih: 26 Zaposleni, ki so jih začasno napotili člani Skupnega podjetja kot del svojega stvarnega vložka: 4 Ti uslužbenci opravljajo naslednje naloge: — operativne: 22 — upravne in podporne naloge: 16 — razne: 1